text: Norsk ægtepar udsat for røveri på rasteplads
  17 juli 2017 kl. 04.21
  Norsk ægtepar har mandag morgen været udsat for et røveri på rasteplads Aarslev V ved Aabenraa.
  Et norsk ægtepar har tidligt mandag morgen været udsat for et røveri på rastepladsen Aarslev V på Sønderjyske Motorvej ved Aabenraa.
  Politiet efterlyser gerningsmændene, der er set køre fra stedet i retning mod grænsen i to sølvfarvede biler, en Skoda og en Saab, med litauiske nummerplader. 
  Med sig har de ægteparrets mobiltelefoner og muligvis også andet udbytte, efter at de tiltvang sig adgang til et telt, som ofrene havde slået op for natten.
  - Røveriet skete på en rasteplads, der ligger på strækningen mellem Aabenraa og Rødekro. Så det er sådan cirka 20 kilometer fra den dansk-tyske grænse, siger vagtchef Mads Leervad Dammark fra Syd- og Sønderjyllands Politi. 
  Ved grænsen er hans kolleger "ekstra opmærksomme lige nu", fortæller han klokken 5.45.
  Røveriet blev anmeldt klokken 05.19. 
  Det norske ægtepar har oplyst, at de forsøgte at stoppe de fire røvere. 
  - Men de forsøgte angiveligt at påkøre ægteparret og slap dermed væk, siger vagtchefen. 
  Hvis du ser de to omtalte biler, vil politiet gerne kontaktes på tlf. 114.
  
  2/2 G-mændende brød ind i parrets telt og stjal bl.a. tlf og de kørte fra stedet. Under flugten var de FOU tæt på at blive påkørt #politidk
  
  